
κών και Τουριστικών Επιβατηγών Πλοίων . 1 

Κύρωση Συλλογικής Συμβάσεως Εργασίας και αμοιβών 
πληρωμάτων Πορθμείων εσωτερικού που εκτελούν 
πλόες μέχρι αποστάσεως 30 ν. μιλιών . 2 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 2324.7/1/93 (1) 


Κύρωση Συλλογικής Συμβάσεως Πλοιάρχων Μεσογειακών 
και Τουριστικών Επιβατηγών Πλοίων. 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 5 του Α.Ν. 3276/1944 
«Περί Συλλογικών Συμβάσεων εν τη ναυτική εργασία», 
όπως έχει τροποποιηθεί και ισχύει σήμερα. 

2. Το αριθ. 526/84/5.8.93 κοινό έγγραφο της ΕΝΩΣΗΣ 
ΕΦΟΠΛΙΣΤΩΝ ΕΠΙΒΑΤΗΓΩΝ ΠΛΟΙΩΝ και της ΠΕΠΕΝ, με 
το οποίο υποβλήθηκε για κύρωση η υπογραφείσα στις 
22.7.93 Συλλογική Σύμβαση Εργασίας Πλοιάρχων Μεσο¬ 
γειακών και Τουριστικών Επιβατηγών Πλοίων, αποφασί¬ 
ζουμε: 

1. Την κύρωση της Συλλογικής Σύμβασης Εργασίας 
Πλοιάρχων Μεσογειακών και Τουριστικών Επιβατηγών 
Πλοίων, εκτός από το άρθρο 15, το κείμενο της οποίας 
υπογράφηκε στις 22.7.93 από τους νόμιμους εκπροσώ¬ 
πους της Ένωσης Εφοπλιστών Επιβατηγών Πλοίων και 
της Πανελλήνιας Ένωσης Πλοιάρχων Ε.Ν. πόσης τά- 
ξεως. 

2. Η ισχύς της Συλλογικής Σύμβασης, η οποία κυρώνεται 
με την απόφαση αυτή, αρχίζει από 1 ης Ιανουάριου 1993 
και λήγει την 31 Δεκεμβρίου 1993. 

3. Από τις διατάξεις αυτής της Αποφάσεως δεν προκα- 
λείται δαπάνη σε βάρος του Κρατικού Προϋπολογισμού. 


Η παρούσα με το κείμενο της κυρούμενης Συλ. Συμβά¬ 
σεως να δημοσιευθεί στην Εφημερίδα της Κυβερνή- 
σεως. 

Πειραιάς, 11 Αυγούστου 1993 

Ο ΥΠΟΥΡΓΟΣ 

ΑΛΕΞΑΝΔΡΟΣ ΠΑΠΑΔΟΓΓΟΝΑΣ 


ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ 
ΠΛΟΙΑΡΧΩΝ ΜΕΣΟΓΕΙΑΚΩΝ ΚΑΙ ΤΟΥΡΙΣΤΙΚΩΝ 
ΕΠΙΒΑΤΗΓΩΝ ΠΛΟΙΩΝ 

Εν Πειραιεί σήμερον την 22.7.1993 οι υπογεγραμμένοι 
αφ’ ενός Ανδρέας Ποταμιάνος Πρόεδρος και Στρίντζης 
Γεράσμιος Γενικός Γραμματέας της ενταύθα εδρευοϋσης 
Επαγγελματικής οργάνωσης «Ένωση Εφοπλιστών Επιβα¬ 
τηγών Πλοίων» ειδικώς εξουσιοδοτημένοι προς τούτο και 
αφ’ ετέρου ο Γιάννης Τσούρας εκπροσωπών νομίμως εν 
προκειμένω την εν Πειραιεί εδρεύουσα αναγνωρισμένη 
Επαγγελματική Οργάνωση «Πανελλήνιος Ένωση Πλοιάρ¬ 
χων Ε.Ν. πόσης τάξεως» και ειδικώς εξουσιοδοτημένος 
προς τούτο, συνελθόντες σήμερον εις Πειραιά για να ορί¬ 
σουμε τον μισθό και τις ειδικές αμοιβές και λοιπούς όρους 
εργασίας των Πλοιάρχων των Μεσογειακών Επιβατηγών 
Τουριστικών Πλοίων, απεφασίσαμεν κοινή αμφοτέρων 
συμφωνία τα επόμενα: 

Άρθρο 1 

1. Η παρούσα Συλλογική Σύμβαση ισχύει επί των: 

α) Επιβατηγών Μεσογειακών Πλοίων τα οποία εκτελούν 
πλόες στον Μεσογειακό χώρο, περιλαμβανομένου εις 
τούτον και του Ευξείνου Πόντου και μη δρομολογημένων 
κατά τας περί ακτοπλοϊκών συγκοινωνιών διατάξεις και 

β) Επιβατηγών Τουριστικών Πλοίων τα οποία εκτελούν 
τουριστικούς πλόες εντός και εκτός Μεσογειακού χώρου. 

2. Το μισθολόγιο καθώς και οι πάσης φύσεως αποδοχές 
των επί των ανωτέρω επιβατηγών πλοίων εργαζομένων 
Πλοιάρχων καθορίζονται σε δραχμές. 

3. Οι πάσης φύσεως καταβολές προς τους Πλοιάρχους 
θα καλύπτονται εκ μέρους της εφοπλιστικής επιχειρή- 
σεως δι’ αντιστοίχων βεβαιώσεων εκχωρήσεως του ισόπο¬ 
σου συναλλάγματος, διατηρουμένων εκ παραλλήλου όλων 

των υπέρ των Πλοιάρχων εκ μέρους της πολιτείας υφιστα¬ 
μένων μέχρι σήμερον συναλλαγματικών διευκολύνσεων. 

Αρθρο 2 

Βασικός μισθός ενεργείας 

1. α. Ο μηνιαίος βασικός μισθός ενεργείας του Πλοιάρ¬ 
χου Επιβατηγών Μεσογειακών και τουριστικών πλοίων 
πόυ προβλέπεται από την προηγούμενη Συλλογική Σύμ¬ 
βαση αυξάνεται από 1 ης Ιανουάριου 1993 έως 30 Ιουνίου 
1993 κατά ποσοστό 13% και από 1 ης Ιουλίου 1993 έως 
31 Δεκεμβρίου 1993 κατά ποσοστόν 14% καθοριζόμενος 
στο ποσό των τριακοσίων εξήντα έξι χιλιάδων εκατόν εξή¬ 
ντα (366.160) από 1.1.93 - 30.6.93 και στο ποσό των 
τριακοσίων εξήντα εννέα χιλιάδων τετρακοσίων (369.400) 
δρχ. από 1.7.93 - 31.12.93. 

β. Ο Ύπαρχος, κάτοχος διπλώματος Α' τάξεως, που 
υπηρετεί στην κατηγορία των εν λόγω πλοίων λαμβάνει 
μηνιαίο επίδομα από 1.1.93 - 30.6.93 το ποσό των δέκα 
επτά χιλιάδων εννιακοσίων είκοσι πέντε (17.925) δρχ. και 
από 1.7.93 έως 31.12.93 το ποσό των δέκα οκτώ χιλιάδων 
ογδόντα πέντε (18.085) δρχ. πλέον του επιδόματος 
Υπάρχου του αναφερομένου εις το άρθρο 5 παρ. 2 της Γε¬ 
νικής Συλλογικής Συμβάσεως Τουριστικών Μεσογειακών 
Πλοίων, που υπεγράφη μεταξύ της Ενώσεως Εφοπλιστών 
Επιβατηγών Πλοίων και της ΠΝΟ. 

γ. Οι συνολικές αποδοχές του Πλοιάρχου σε καμία πε¬ 
ρίπτωση δεν μπορεί να είναι κατώτερες από τις συνολικές 
αποδοχές των λοιπών μελών του πληρώματος που προ- 
βλέπονται από την παρούσα Συλλογική Σύμβαση και την 
γενική Συλλογική Σύμβαση που υπεγράφη μεταξύ της 
Ε.Ε.Ε.Π. και της Π.Ν.Ο. αλλ’ ανώτερες τούτων τουλάχι¬ 
στον κατά χίλιες δραχμές μηνιαίως της διαφοράς αυτής 
λογιζομένης ως ειδικού επιδόματος. 

δ. Οι συνολικές αποδοχές του Υπάρχου σε καμία περί¬ 
πτωση δεν μπορεί να είναι κατώτερες από τις συνολικές 
αποδοχές των Προϊσταμένων των λοιπών ειδικοτήτων. 

Άρθρο 3 

α. Δια τις τυχόν διανυόμενες εν πλω και εν λιμένι Κυρια¬ 
κές καταβάλλεται στον Πλοίαρχο ιδιαίτερη αμοιβή υπό τύ¬ 
πον επιδόματος, ανερχόμενη σε ποσοστό 22% επί του βα¬ 
σικού μισθού του άρθρου 2 παρ. 1 α της παρούσης. 

β. Στον Πλοίαρχο καταβάλλεται δι’ έκαστον διανυόμε- 
νον εν πλω και εν λιμένι Σάββατον ένα πλήρες ημερομί¬ 
σθιον ίσον προς το 1/22 του μηνιαίου βασικού μισθού. 

γ. Στον Πλοίαρχο καταβάλλεται ένα πλήρες ημερομί¬ 
σθιο δι’ εκάστη αργία διανυομένην εν πλω ή εν λιμένι ίσον 
προς το 1/22 του μηνιαίου βασικού μισθού. 

δ. Στον Πλοίαρχο παρέχεται σαν επίδομα παραστάσεως 
από 1.1.93 έως 30.6.93 το ποσό των τριάντα πέντε χιλιά¬ 
δων οκτακόσιων ενενήντα πέντε (35.895) δρχ. και από 

1.7.93 έως 31.12.93 το ποσόν των τριάντα έξι χιλιάδων 
διακοσίων δέκα (36.210) δρχ. 

Οι ημέρες αργιών εν πλω και εν λιμένι που ορίζονται από 
τη,Γενική Συλλογική Σύμβαση εργασίας μεταξύ της Π.Ν.Ο. 
και της Ενώσεως Εφοπλιστών Επιβατηγών Πλοίων ισχύ¬ 
ουν και για τους Πλοιάρχους. 

I 

Άρθρο 4 

Χαρακτηρισμός του ναυτικού επαγγέλματος 
Συμφωνείται ο χαρακτηρισμός του ναυτικού επαγγέλ¬ 


ματος ως βαρέως και ανθυγιεινού υπό την προϋπόθεση ότι 
ο χαρακτηρισμός αυτός δεν θα έχει ουδεμία οικονομική 
επιβάρυνση για την εργοδοσία, πλην μηνιαίου επιδόματος 
από 1.1.93 έως 30.6.93 το ποσόν των χιλίων επτακοσίων 
πέντε (1.705) δρχ. και από 1.7.93 έως 31.12.93 το ποσόν 
των χιλίων επτακοσίων είκοσι (1.720) δρχ. χορηγουμένων 
στον Πλοίαρχο. 

Άρθρο 5 

α. Σε περίπτωση ναυαγίου, ασχέτως των άλλων αποζη¬ 
μιώσεων των οποίων δικαιούται συμφώνως προς τους κει¬ 
μένους νόμους, παρέχεται στον Πλοίαρχο και ειδική απο¬ 
ζημίωση καθοριζόμενη από 1.1.93 έως 30.6.93 το ποσόν 
των εκατόν τριάντα τεσσάρων χιλιάδων δέκα (134.010) 
δρχ. και από 1.7.93 έως 31.12.93 στο ποσό των εκατόν 
τριάντα πέντε χιλιάδων διακόσιες (135.200) δρχ. 

β. Στον Πλοίαρχο παρέχονται επίσης έξοδα λιμένος για 
όσες ημέρες το πλοίο παραμένει στο λιμάνι, προς κάλυψη 
δαπανών που αφορούν το πλοίο, καθώς και τα μικροέξοδα 
τα σχετικά με την εξυπηρέτηση του πλοίου επί αποδόσει 
λογαριασμού. 

γ. Στον Πλοίαρχο Ε/Γ - Ο/Γ (εφ’ όσον το πλοίο μεταφέ¬ 
ρει οχήματα), καταβάλλεται μηνίαιως (ως επίδομα) από 

1.1.93 έως 30.6.93 το ποσόν των δεκαεπτά χιλιάδων 
ενιακοσίων είκοσι (17.920) δρχ. και από 1.7.93 έως 

31.12.93 το ποσόν των δέκα οκτώ χιλιάδων ογδόντα 
(18.080) δρχ. 

Άρθρο 6 

α. Ο μισθός ασθένειας ορίζεται σε κάθε περίπτωση ίσος 
με τον κατά το άρθρο 2 μισθό ενεργείας, σε περίπτωση δε 
νοσηλείας εκτός νοσοκομείου ή κλινικής καταβάλλεται 
και το αντίτιμο τροφής. 

β. Στον Πλοίαρχο ο οποίος υφίσταταί χειρουργική επέμ¬ 
βαση ή τραυματισμό στο πλοίο και δεν καθίσταται ανίκα¬ 
νος προς εργασία και του οποίου η θεραπεία δεν παρατεί- 
νεται πέραν των τεσσάρων μηνών καταβάλλεται ολόκλη¬ 
ρος ο μισθός ενεργείας του άρθρου 2 παρ. 1 α της παρού¬ 
σης. 

γ. Ο μεταβαίνων να συναντήσει το πλοίο προς ανάληψη 
της διοικήσεώς τού ως Πλοίαρχος, εάν υποστεί ατύχημα 
τυγχάνει της αυτής προστασίας της οποίας τυγχάνει και εν 
τη υπηρεσία του πλοίου. 

δ. Ο Πλοίαρχος δικαιούται νοσηλείας στην Α' θέση νο¬ 
σοκομείου ή κλινικής. 

Άρθρο 7 

Στον Πλοίαρχο παρέχεται για κάθε τουριστική περίοδο 
μια χειμερινή και δύο θερινές στολές. Οι στολές αυτές θα 
ανήκουν κατά κυριότητα στον Πλοίαρχο μετά τη λήξη της 
τουριστικής περιόδου. 

Άρθρο 8 

Μισθός παροπλισμού 

Σε περίπτωση παροπλισμού του πλοίου, ο μηνιαίος μι¬ 
σθός του Πλοιάρχου από της ημέρας του παροπλισμού και 
μέχρι συμπληρώσεως εννεαμήνου κατ’ ανώτατον όριον 
χρονικού διαστήματος εντός του αυτού ημερολογιακού 
έτους ορίζεται εις 80% επί του βασικού μισθού ενεργείας. 

Σε περίπτωση που συμφωνηθεί μεταξύ Π.Ν.Ο. και 

Ε.Ε.Ε.Π. κάτι το καλύτερο σχετικώς με την υποχρέωση εν- 
νεαμήνου επανδρώσεως του πλοίου, τούτο θα ισχύει και 
για τον Πλοίαρχο. 

Αρθρο 9 
Αντίτιμο τροφής 

Το ημερήσιο αντίτιμο τροφής του Πλοιάρχου και εις 
δσας περιπτώσεις δικαιούται τούτο καθορίζεται στο ποσό 
των χιλίων τετρακοσίων (1.400) δρχ. 

Αρθρο 10 
Αποζημίωση 

Σε κάθε περίπτωση κατά την οποία ο ναυτικός δικαιού¬ 
ται αποζημιώσεως θα καταβάλλεται τοιαύτη και στον 
Πλοίαρχο. 

Αρθρο 11 

Δώρα Χριστουγέννων και Πάσχα 

Τα δώρα εορτών Χριστουγέννων και Πάσχα, αντιπροσω- 
πεύοντα αποδοχές τεσσαράκοντα πέντε (45) ημερών, κα- 
ταργήθηκαν από 1.1.1982, ενσωματωθέντα στην κανο¬ 
νική άδεια η οποία ούτω αυξάνεται εις ενενήντα έξι (96) 
ημέρας ετησίως και υπολογίζεται κατά τα ειδικότερον κα¬ 
θοριζόμενα στο άρθρο 8 της μεταξύ Π.Ν.Ο. και Ενώσεως 
Εφοπλιστών Επιβατηγών Πλοίων Συλλογικής Συμβά- 
σεως. 

'Αρθρον 12 
Αδεια 

1.0 Πλοίαρχος δικαιούται πέραν των μέχρι σήμερον χο¬ 
ρηγουμένων (50) πενήντα ημερών ετησίας άδειας και ετέ¬ 
ρων (46) σαράντα έξι ημερών προς τις οποίες συμψηφί- 
σθηκαν από 1.1.1982 και εφεξής τα υπό του άρθρου 11 
της από 1.1.1981 Σ.Σ. προβλεπόμενα δώρα Χριστουγέν¬ 
νων και Πάσχα της ετησίας αδείας ανερχομένης ούτω εις 
(96) εννενήντα έξι ημέρας, υπολογιζομένης εις (8) οκτώ 
ημέρας δια κάθε μήνα υπηρεσίας, δια δε τις τυχόν ολιγό- 
τερες του μηνός ημέρες το αντίστοιχον κλάσμα. 

Η άδεια αυτή λογίζεται ως συντάξιμος χρόνος. 

2. Κατά τις ημέρες της αδείας του ο Πλοίαρχος δικαιού¬ 
ται του αναλογούντος σ’ αυτές μισθού ενεργείας, προ- 
σηυξημένου με το εξ 22% επίδομα Κυριακών και τον αντί- 
τιμον τροφής εις πάσαν περίπτωσιν ως και το ειδικό επί¬ 
δομα που προβλέπεται από το εδάφιο δ του άρθρου 3 της 
παρούσης Συλλογικής Συμβάσεως. Ο τρόπος υπολογι¬ 
σμού του εν λόγω επιδόματος του άρθρου 3 θα γίνεται 
σύμφωνα με την διαδικασία που ορίζει η παράγραφος 2 
του άρθρου 8 περί αδειών της Σ.Σ.Ε. πληρωμάτων. Το 
ημερομίσθιο για τον υπολογισμό της αδείας καθορίζεται 
στο 1/22 του μηνιαίου βασικού μισθού. 

3. Η άδεια αυτή παρέχεται στον Πλοίαρχο εφ’ όσον το 
επιτρέπουν οι ανάγκες του Πλοίου κατ' αμοιβαία συνεν- 
νόησιν μετά του πλοιοκτήτου, δύναται να χορηγείται και 
κατά την παραμονήν του πλοίου στο λιμάνι επί επταήμε¬ 
ρον, όπως και δι’ επισκευάς, ετησίαν επιθεώρησιν κλπ. 

Αι ημέραι κατάπλου και απόπλου δεν λογίζονται ως ημέ¬ 
ρες αδείας αλλά ως ημέρες εργασίας. 

Σε κάθε άλλη περίπτωση η χορηγούμενη άδεια δεν είναι 
δυνατόν να δοθεί δια χρονικόν διάστημα μικρότερον των 
επτά ημερών. 


Για κάθε άλλη, περίπτωση που δεν καλύπτεται από τα 
προαναφερόμενα θα ισχύσουν τα προβλεπόμενα από τη 
Γ ενική Συλλογική Σύμβαση μεταξύ ΕΕΕΠ και ΠΝΟ. 

Αρθρο 13 

Έναρξις καταβολής μισθού 

Σε περίπτωση που ο Πλοίαρχος θα ταξιδεύσει για να συ¬ 
ναντήσει το πλοίο για την διακυβέρνηση του οποίου προ- 
σελήφθη, δικαιούται τον μισθό της πργ. Ια του άρθρου 2 
της παρούσης από της ημέρας αναχωρήσεως για το ταξίδι 
αυτό. 

2. Τα υπό των άρθρων 3 και 4 της παρούσης προβλεπό¬ 
μενα επιδόματα παρέχονται από της ημέρας ναυτολογή- 
σεως του Πλοιάρχου. 

3. Η χορηγούμενη αύξηση προβλεπόμενη υπό της πα¬ 
ρούσης Συλλογικής Συμβάσεως και οι άλλες παροχές θα 
καταβληθούν αναδρομικώς στους ναυτολογηθέντες 
Πλοιάρχους από 1.1.93. 

Αρθρο 14 
Επίλυση διαφορών 

Κάθε διαφορά που προκύπτει περί την εφαρμογή και 
ερμηνεία των όρων της παρούσης Συλλογικής Συμβάσεως 
επιλύεται διαιτητικώς σύμφωνα προς τα καθοριζόμενα 
στο άρθρο 30 της Συλλογικής Συμβάσεως της υπογραφεί- 
σης μεταξύ της Ενώσεως Εφοπλιστών Επιβατηγών 
Πλοίων και της Πανελληνίας Ναυτικής Ομοσπονδίας. 

Άρθρο 15 

Δικαίωμα επιλογής Πλοιάρχου 

Οι Πλοίαρχοι που αφορά η παρούσα Συλλογική Σύμβαση 
προσλαμβάνονται εκ των τακτικών μελών της Πανελλή¬ 
νιας Ένωσης Πλοιάρχων Ε.Ν. πόσης τάξέως κατ’ απόλυ¬ 
τον εκλογή του πλοιοκτήτου. 

Άρθρο 16 

Τα δύο συμβαλλόμενα μέρη συμφωνούμε να επιτρέπε¬ 
ται η πρόσληψη σπουδαστών κυρίως της ναυτικής εκπαί¬ 
δευσης (ΑΔΣΕΝ, ΤΕΧΝ. ΛΥΚΕΙΑ, ΛΥΚΕΙΑ ΓΥΜΝΑΣΙΑ και 
αντίστοιχες Ναυτικές Σχολές του εξωτερικού) ανεξάρτητα 
περιορισμού (υφισταμένης νομοθεσίας) ως προς τον 
αριθμό των σπουδαστών. 

Η Πρόσληψη από τον πλοιοκτήτη θα γίνεται με την ειδι¬ 
κότητα του εκπαιδευομένου και θα είναι υποχρεωμένος (ο 
πλοιοκτήτης) να καταβάλλει τα έξοδα μετάβασης και παλι- 
νόστισης, την ενδιαίτηση γενικά καθώς και την ιατροφαρ¬ 
μακευτική περίθαλψη του εκπαιδευομένου κατά το διά¬ 
στημα της υπηρεσίας του στο πλοίο μόνο. 

Ο μισθός του εκπαιδευομένου θα συμφώνείται κατά 
ελευθέραν συμφωνίαν και δεν θα υπερβαίνει οπωσδή¬ 
ποτε το μισθό του Δοκ. Πλοιάρχου. 

Άρθρο 17 

Στον Πλοίαρχο καταβάλλεται ειδικόν επίδομα από 
1.1.93 έως 30.6.93 το ποσό των οκτώ χιλιάδων οκτακο- 
σίων ενενήντα (8.890) δρχ. και από 1.7.93 έως 31.12.93 
το ποσό των οκτώ χιλιάδων ενεακοσίων εξήντα πέντε 
(8.965) δρχ. όταν το πλοίο διέλθει τις Μεγάλες Λίμνες Κα¬ 
ναδά, την Διώρυγα του Σουέζ και την Διώρυγα του Παναμά 
(ΡΑΝΑΜΑ 0ΑΝΑΙ-). 

Το εν λόγω επίδομα καταβάλλεται άπαξ και για την 
πρώτη και μόνο διέλευση ανεξαρτήτως των τυχόν επακο- 
λουθησομένων εντός τριάκοντα ημερών, άλλων διελεύ¬ 
σεων. 

Αρθρο 18 

Εισφορές υπέρ της Εστίας Ναυτικών 

1. Η μηνιαία εισφορά των πλοιοκτητών και των ναυτικών 
υπέρ της Εστίας Ναυτικών καθορίζονται από τις διατάξεις 
των εδαφίων α' και β' παρ. 1 του άρθρου 7 του Ν.Δ. 92 
(ΦΕΚ 169/1973) ως ετροποποιήθησαν με το άρθρο 22 
του Νόμου 1085/1980). 

2. Οι ανωτέρω εισφορές υπολογίζονται επί του υπό των 
Συλλογικών Συμβάσεων καθοριζομένου βασικού μηνιαίου 
μισθού και δεν επεκτείνονται στα πάσης φύσεως επιδό¬ 
ματα, στην αποζημίωση λόγω καταγγελίας της συμβάσεως 
ναυτολογήσεως, ναυαγίου, αδείας, ασθενείας ή εργατι¬ 
κών ατυχημάτων. 

Άρθρο 19 

Οικογενειακά Επιδόματα 1 

Οι πλοιοκτήτες περί ών η παρούσα συλλογική σύμβαση, 
καταβάλλουν ποσοστό 2%, μη δυνάμενον ν’ αυξηθεί πε¬ 
ραιτέρω, συμφώνως προς το άρθρο 25 του Νόμου 1085/ 
1980, εισπραττόμενον υπό του ΝΑΤ, με σκοπό τη χορή¬ 
γηση οικογενειακών επιδομάτων στους "Ελληνες ναυτι¬ 
κούς. Το ανωτέρω ποσοστόν, ομού μετά του εξ ενός επί 
τοις εκατόν (1%) ποσοστού συμμετοχής του ναυτικού 
υπολογίζεται επί των υποκειμένων εις εισφοράν υπέρ του 
ΝΑΤ αποδοχών των ναυτικών. 

Άρθρον 20 

- · Επικουρική Ασφάλιση 

Οι πλοιοκτήτες, περί ών η παρούσα συλλογική σύμ¬ 
βαση, καταβάλλουν ποσοστό εκ δύο επί τοις εκατόν (2%), 
μη δυνάμενον ν’ αυξηθεί περαιτέρω, συμφώνως προς το 
άρθρο 28 του Νόμου 1220/81, εισπραττόμενον υπό του 
ΝΑΤ, με σκοπό την παροχή στους Ελληνες ναυτικούς επι¬ 
κουρικής ασφάλισης. 

Το ανωτέρω ποσοστόν, ομού μετά του εκ δύο επί τοις 
εκατόν (2%) ποσοστού συμμετοχής του ναυτικού υπολο¬ 
γίζεται επί των υποκειμένων εις εισφοράν υπέρ του ΝΑΤ 
αποδοχών των ναυτικών. 

Άρθρο 21 

Έναρξις - Λήξις ισχύος 

α. Η ημερομηνία ενάρξεως ισχύος της παρούσης συλλο¬ 
γικής συμβάσεως ορίζεται ηΊη Ιανουάριου 1993 και λή- 
ξεως η 31 Δεκεμβρίου 1993: 

β. Κατά το διάστημα της ισχύος της Σ.Σ. δύναται να τρο¬ 
ποποιηθεί αυτή μόνο κατόπιν κοινής εγγράφου συμφω¬ 
νίας των συμβαλλομένων μερών. Πέραν των ανωτέρω, 
κατά τα λοιπά μη προβλεπόμενα υπό της παρούσης ισχύει 
ότι και στη Γενική Συλλογική Σύμβαση εργασίας στα Επι¬ 
βατηγό - Μεσογειακά Τουριστικά πλοία μεταξύ Ε.Ε.Ε.Π. 
και Π.Ν.Ο. 

γ. Η παρούσα Συλλογική Σύμβαση συντάχθηκε σε τρία 
πρωτότυπα εκ των οποίων από ένα αντίτυπο έλαβαν τα 


συμβαλλόμενα μέρη, το δε τρίτο θέλει κατατεθεί στο 
Υπουργείο Εμπορικής Ναυτιλίας προς κύρωση, υπογρά¬ 
φεται δε ως έπεται. 

Οι Συμβαλλόμενοι 

Για την Ένωση Εφοπλιστών Για την Πανελλήνια Ένωση 
Επιβατηγών Πλοίων Πλοιάρχων Ε.Ν. πάσης τάξεως 
Ο Πρόεδρος Ο Πρόεδρος 

ΑΝΔΡΕΑΣ ΠΟΤΑΜΙΑΝΟΣ ΓΙΑΝΝΗΣ ΤΣΟΥΡΑΣ 

Ο Γεν. Γραμματέας 
ΓΕΡΑΣΙΜΟΣ ΣΤΡΙΝΤΖΗΣ 

-φ- 

Αριθ. 2324.10./1/93 (2) 

Κύρωση Συλλογικής Συμβάσεως Εργασίας και αμοιβών 

πληρωμάτων Πορθμείων εσωτερικού που εκτελούν 

πλόες μέχρι αποστάσεως 30 ν. μιλιών. 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 5 του Α.Ν. 3276/44 «Περί 
Συλλογικών Συμβάσεων εν την ναυτική εργασία», όπως 
έχει τροποποιηθεί και ισχύει σήμερα. 

2. Το υπ’ αριθμ. 320/1610/4.8.93 κοινό έγγραφο της 
Ενώσεως Πορθμείων Εσωτερικού και της Πανελληνίου 
Ναυτικής Ομοσπονδίας, με το οποίο υποβλήθηκε για κύ¬ 
ρωση η από 15.7.93 Συλλογική Σύμβαση Εργασίας και 
αμοιβών των πληρωμάτων πλοίων πορθμείων που εκτε¬ 
λούν πλόες μεταξύ λιμένων εσωτερικού μέχρι 30 ναυτ. μι¬ 
λιά από την αφετηρία μέχρι το λιμένα προορισμού, αποφα¬ 
σίζουμε: 

1. Την κύρωση της Συλλογικής Συμβάσεως Εργασίας 
και αμοιβών των πληρωμάτων πλοίων πορθμείων που 
εκτελούν πλόες μεταξύ λιμένων εσωτερικού μέχρι 30 
ναυτ. μίλια από την αφετηρία μέχρι το λιμένα προορισμού 
πλην του άρθρου 12 το οποίο αντίκειται στην κείμενη νο¬ 
μοθεσία, το κείμενο της οποίας υπογράφηκε στις 15.7.93 
από τους νομίμους εκπροσώπους: (α) της Ενώσεως Πορ¬ 
θμείων Εσωτερικού και (β) της Πανελληνίου Ναυτικής 
Ομοσπονδίας και των κλαδικών οργανώσεων της δυνά- 
μεώς της οι οποίες αναφέρονται στο προοίμιο της Συλλο¬ 
γικής Συμβάσεως. 

2. Η ισχύς της Συλλογικής Συμβάσεως η οποία κυρώνε¬ 
ται με την παρούσα απόφαση αρχίζει την 1 /2/1993 και λή¬ 
γει την 31/1/1994. 

3. Από τις διατάξεις αυτής της αποφάσεως δεν προκα- 
λείται δαπάνη σε βάρος του Κρατικού Προϋπολογι¬ 
σμούς. 

Η παρούσα με το κείμενο της κυρούμενης Συλ. Συμβά¬ 
σεως να δημοσιευθούν στην Εφημερίδα της Κυβερνή- 
σεως. 

Πειραιάς, 11 Αυγούστου 1993 

Ο ΥΠΟΥΡΓΟΣ 

ΑΛΕΞΑΝΔΡΟΣ ΠΑΠΑΔΟΓΓΟΝΑΣ 


ΣΥΛΛΟΓΙΚΗ ΣΥΜΒΑΣΗ 

ΕΡΓΑΣΙΑΣ ΠΛΗΡΩΜΑΤΩΝ ΠΟΡΘΜΕΙΩΝ ΕΣΩΤΕΡΙΚΟΥ 

Εν Πειραιεί σήμερον την 15η Ιουλίου 1993 οι υπογε¬ 
γραμμένοι αφ’ ενός Παράσχος Τσάγκαρης, Πρόεδρος του 

ανεγνωρισμένου, Επαγγελματικού Σωματείου που 
εδρεύει στον Πειραιά με την επωνυμία «ΕΝΩΣΗ ΠΟΡ¬ 
ΘΜΕΙΩΝ ΕΣΩΤΕΡΙΚΟΥ», ειδικά εξουσιοδοτημένος προς 
τούτο και αφ’ ετέρου: 

1. Γιάννης Χαλάς, Γενικός Γραμματέας της Πανελλή¬ 
νιας Ναυτικής Ομοσπονδίας. 

2. Γιάννης Τσούρας, Πρόεδρος της Π.Ε. Πλοιάρχων 
Ε.Ν. 

3. Θανάσης Σταματόπουλος, Πρόεδρος της Π.Ε. Μηχα¬ 
νικών Ε.Ν. 

4. Κυριάκος Μπίλιας Πρόεδρος της Π.Ε. Μηχ/κων ΜΕΚ 
(ΠΕΜΕΚΕΝ). 

5. Γεράσιμος Μελέτης, Πρόεδρος της Π.Ε. θαλαμηπό¬ 
λων Ε.Ν. 

6. Στάθης Λούρμπας, Πρόεδρος της Π.Ε. Πρακτικών 
Πλοιάρχων & Κυβερνητών Ε.Ν. 

7. Χρήστος Τόμπρος, Πρόεδρος της Π.Ε. Ναυτών Μ/Σ - 
Φ/Β, νομίμως εξουσιοδοτημένοι προς τούτο, συμφωνή¬ 
σαμε και υπογράψαμε την παρούσα Συλλογική Σύμβαση 
Εργασίας που αφορά τους όρους εργασίας και αμοιβής 
των πληρωμάτων που εργάζονται στα πλοία Πορθμεία και 
Οχηματαγωγά που εκτελούν τοπικές διαπορθμεύσεις με¬ 
ταξύ λιμένων εσωτερικού αποστάσεως μέχρι 30 ναυτικών 
μιλλίων, από αφετηρίας μέχρι προορισμού. 

'Αρθρον 1 

ΜΙΣΘΟΣ ΕΝΕΡΓΕΙΑΣ 

1. Οι μηνιαίοι βασικοί μισθοί των πληρωμάτων των 
πλοίων της άνω κατηγορίας που προβλέπονται από την 
προηγούμενη Συλλογική Σύμβαση Εργασίας της 18/5/ 
1992, αυξάνονται για ολόκληρη τη χρονική περίοδο από 1 / 
2/93 μέχρι 31/1/1994 κατά ποσοστόν 14% διαμορφού- 
μενοι ως ακολούθως: 

ΒΑΘΜΟΙ - ΕΙΔΙΚΟΤΗΤΕΣ 

α. Ο Κυβερνών το πλοίο Πλοίαρχος ή Κυβερνή¬ 


της 197.140 

β. Ο ναυτολογούμενος ως Υποπλοίαρχος 162.535 

γ. Ο ναυτολογούμενος ως Ναύκληρος 116.925 

δ. Ο ναυτολογούμενος ως Ναύτης 114.105 

ε. Ο ναυτολογούμενος ως Ναυτόπαις 102.615 

στ. Ο ναυτολογούμενος ως Μηχανικός ΜΕΚ 194.790 
ζ. Ο ναυτολογούμενος ως Β' Μηχανικός ΜΕΚ 162.535 
η. Ο ναυτολογούμενος ως Α' Μηχανοδηγός 155.365 
θ. Ο ναυτολογούμενος ως Β' Μηχανοδηγός 127.955 
ι. Ο ναυτολογούμενος ως μαθητευόμενος 

Μηχανής ή δόκιμος Μηχανικός 102.615 


Στον ναύκληρο καταβάλλεται μηνιαίο επίδομα ίσον 
προς 4% τέσσερα τοις εκατόν επί του καθοριζομένου ως 
άνω μισθού ενεργείας. 

3. Ο ναυτολογούμενος ως υπεύθυνος μηχανής του 
πλοίου λαμβάνει το μισθό του εδαφίου στ' της παραγρά¬ 
φου 1 του παρόντος άρθρου, ανεξαρτήτως διπλώματος ή 
πτυχίου. 

4. Στους εργαζόμενους στα πλοία της άνω κατηγορίας 
ναυτικούς άλλων ειδικοτήτων, που δεν περιλαμβάνονται 
στις κατονομαζόμενες στην παράγραφο 1, ο μηνιαίος βα¬ 
σικός μισθός για το χρόνο ισχύος της παρούσης Συμβά- 
σεως, καθορίζεται ως ακολούθως: 

α. Για τον ναυτολογούμενο ως Ανθυποπλοίαρ¬ 
χο 156.880 

β. Για τον ναυτολογούμενο ως Μηχανικό Γ' 156.880 


γ. Για γον ναυτολογούμενο ως θαλαμηπόλο 11 4.105 

Εις τους ανωτέρω πλέον του ως άνω βασικού μισθού κα¬ 
ταβάλλονται και τα λοιπά από τη Σύμβαση προβλεπόμενα 
(αντίτιμο τροφής, υπερωρίες, δώρα εορτών, επίδομα 
αδείας κ.λ.π.) 

5. Στον Πλοίαρχο καταβάλλεται μηνιαίο επίδομα διακυ¬ 
βέρνησης εκ δραχμών (4.925) τεσσάρων χιλιάδων εννεα- 
κοσίων είκοσι πέντε. 

6. Στο ναυτολογούμενο ως υπεύθυνο μηχανικό επί του 
πλοίου καταβάλλεται μηνιαίο τεχνικό επίδομα εκ δραχμών 
(4.925) τεσσάρων χιλιάδων εννεακοσίων είκοσι πέντε. 

7. Στα πληρώματα των πλοίων περί ων η παρούσα Σύμ¬ 
βαση χορηγείται μηνιαίον επίδομα βαρειάς και ανθυγιει¬ 
νής εργασίας εκ δραχμών (1.745) χιλίων επτακοσίων σα¬ 
ράντα πέντε. 

8. Σε όλο το κατώτερο πλήρωμα χορηγείται μηνιαίον ει¬ 
δικόν επίδομα εκ δραχμών (3.025) τριών χιλιάδων είκοσι 
πέντε. 

ΣΗΜΕΙΩΣΗ: Οι βασικοί μισθοί του κατωτέρου πληρώμα¬ 
τος διαμορφώνονται τουλάχιστον στα επίπεδα των βασι¬ 
κών μισθών που προβλέπονται απο την Εθνική Συλλογική 
Σύμβαση Εργασίας. 

'Αρθρον 2 

ΜΙΣΘΟΣ ΑΣΘΕΝΕΙΑΣ 

Ο μισθός ασθένειας είναι σε κάθε περίπτωση ίσος με το 
. μισθό ενεργείας, σε περίπτωση δε νοσηλείας εκτός νοσο¬ 
κομείου ή κλινικής στην ξηρά, καταβάλλεται και το ανά¬ 
λογο αντίτιμο τροφής, όπως τούτο καθορίζεται στο επό¬ 
μενο άρθρο. 

’Αρθρον 3 

ΑΝΤΙΤΙΜΟ ΤΡΟΦΗΣ 

1. Το μηνιαίο αντίτιμο τροφής για κάθε ναυτικό ορίζεται 
στο ποσό των (39.000) τριάντα εννέα χιλιάδων δραχ¬ 
μών. 

'Αρθρον 4 

ΔΩΡΟ ΧΡΙΣΤΟΥΓΕΝΝΩΝ ΚΑΙ ΠΑΣΧΑ 

1. Στους ναυτικούς που αφορά η παρούσα Σύμβαση κα¬ 
ταβάλλεται ως δώρο μισθός ενός μηνός για τις γιορτές των 
Χριστουγέννων και Νέου Έτους και δέκα πέντε (15) ημε¬ 
ρών για τις γιορτές του Πάσχα. 

2. Το ποσόν του δώρου υπολογίζεται επι των πράγματι 
καταβαλλομένων παγίως και σταθερών αποδοχών, πλην 
αντιτίμου τροφής και υπερωριών. 

3. Ο χρόνος καταβολής των δώρων καθώς και οι προϋ¬ 
ποθέσεις χορηγήσεώς των, ορίζονται εκάστοτε με από¬ 
φαση του Υπουργείου Εμπορικής Ναυτιλίας. 

'Αρθρον 5 
ΑΔΕΙΕΣ 

1.0 ναυτικός δικαιούται άδειας ίσης προς τρεις (3) ημέ¬ 
ρες για κάθε μήνα υπηρεσίας του. Η άδεια χορηγείται το 
μήνα που ο ναυτικός συμπληρώνει ένα χρόνο υπηρεσίας, 
εκτός εάν η εργασιακή σχέση λυθεί προ της συμπληρώ- 
σεως του έτους. 

2. Η αποζημίωση της άδειας υπολογίζεται επι του μι¬ 
σθού ενεργείας του άρθρου 1 της παρούσης, όταν δε χο¬ 
ρηγείται πράγματι η άδεια και διανύεται εκτός του πλοίου, 

καταβάλλεται και το αντίτιμο τροφής. 

Το ημερομίσθιο για την αποζημίωση της άδειας υπολο¬ 
γίζεται στο 1/22 του μισθού. 

3. Η άδεια παρέχεται απο τον Πλοίαρχο ή τον Κυβερ¬ 
νήτη, εφ’ όσον κατά την κρίση του επιτρέπουν την παροχή 
της οι ανάγκες του πλοίου. 

Σε αντίθετη περίπτωση, κατ’ επιλογή του ναυτικού, είτε 
αναβάλλεται η παροχή της άδειας είτε θεωρείται ως χορη- 
γηθείσα, εφόσον καταβληθεί στο ναυτικό ο μισθός που 
αναλογεί στις ημέρες άδειας χωρίς το αντίτιμο τροφής, 
εφόσον υπηρετεί και τροφοδοτείται στο πλοίο. 

4. Η άδεια μπορεί να χορηγείται και τμηματικά, όχι όμως 
σε τμήματα περισσότερα από δύο. 

Άρθρον 6 

ΩΡΕΣ ΕΡΓΑΣΙΑΣ - ΥΠΕΡΩΡΙΑΚΗ ΑΜΟΙΒΗ 

1. Οι ώρες εργασίας ορίζονται σε σαράντα (40) εβδομα¬ 
διαίους, δηλαδή οκτώ (8) ώρες ανά 24ωρο από τη Δευτέρα 
μέχρι και την Παρασκευή, ενώ το Σάββατο και η Κυριακή 
θεωρούνται σαν ημέρες αργίας. 

2. α. Για κάθε εργασία που εκτελείται απο το ναυτικό 
πέραν του ως άνω καθοριζομένου ωραρίου, καταβάλλεται 
υπερωριακή αμοιβή η οποία υπολογίζεται ίση προς το 1 / 
173ο του μηνιαίου μισθού ως ούρως καθορίζεται στο άρ¬ 
θρο 1 για κάθε ώρα υπερωριακής απασχόλησης, προσαυ¬ 
ξημένου για το πρώτο τετράωρο κατά ποσοστόν (25%) εί¬ 
κοσι πέντε τοις εκατόν και για το δεύτερο τετράωρο κατά 
ποσοστό (100%). 

β. Η εργασία Σαββάτου και αργιών αμείβεται υπερωρια- 
κώς δηλαδή οι πρώτες τέσσερις ώρες με προσαύξηση 
25% και οι επόμενες διπλές. 

3. α. Όταν το πλήρωμα εργάζεται ημέρα Κυριακή, χωρίς 
να παίρνει 24ωρη άδεια ανάπαυσης άλλη ημέρα, θα κατα¬ 
βάλλεται εις αυτό για οκτάωρη απασχόληση το 1 /22 του 
μισθού ενεργείας προσαυξημένο κατά ποσοστόν 75%. 

β. Όταν το πλήρωμα που εργάζεται Κυριακή παίρνει 
24ωρη άδεια ανάπαυσης άλλη ημέρα, θα καταβάλλεται εις 
αυτό για την οκτάωρη απασχόληση μόνον η προσαύξηση 
του ποσοστού 75%. 

γ. Και στις δύο ως άνω α και β περιπτώσεις, για την πέ¬ 
ραν του οκταώρου απασχόληση καταβάλλεται στο πλή¬ 
ρωμα διπλή υπερωριακή αμοιβή, δηλαδή το ωρομίσθιο (1 / 
173) αυξημένο κατά 100%. 

δ. Η παραπάνω 24ωρη άδεια ανάπαυσης θα μπορεί να 
δοθεί, είτε σε άλλη μέρα εντός της επομένης εβδομάδος 
που ακολουθεί, είτε σε οποιαδήποτε ημέρα εντός του αυ¬ 
τού 27ημερου κύκλου εργασίας του πλοίου, που το πλοίο 
αργεί δηλαδή θα δοθούν στον ναυτικό τόσες ημέρες ανά¬ 
παυσης όσες Κυριακές εργάστηκε, αν το επιτρέπουν οι 
εκάστοτε συνθήκες εργασίας και ανάγκες του πλοίου 
κατά την απόλυτη κρίση του Πλοιάρχου με γνωστοποίηση 
στο ναυτικό από την προηγούμενη (της ανάπαυσης) 
ημέρα. 

4. Το οκτάωρον υπηρεσίας που ορίζεται από την παρά¬ 
γραφο 1 του παρόντος άρθρου είναι συνεχές από την ώρα 
της έναρξής του με μια διακοπή που δεν μπορεί να υπερ- 
βει τη μια (1) ώρα. Πάντως η διακοπή αυτή θα πραγματο¬ 
ποιείται μετά την τρίτη και προ της έκτης ώρας του οκταώ¬ 
ρου. 

5. Ο υπολογισμός του ημερομισθίου για την εφαρμογή 
του παρόντος άρθρου γίνεται με βάση το 1/22 του μη¬ 
νιαίου μισθού. 


6. Στην υπερωριακή αμοιβή που καθορίζεται από το πα¬ 
ρόν άρθρον περιλαμβάνονται ο Πλοίαρχος και ο ναυτολο¬ 
γούμενος ως Μηχανικός. 

7. Με βάση τις παραπάνω ρυθμίσεις του παρόντος άρ¬ 
θρου καταχωρείται παρακάτω πίνακας υπερωριακής αμοι¬ 
βής. 

ΠΙΝΑΚΑΣ ΥΠΕΡΩΡΙΑΚΗΣ ΑΜΟΙΒΗΣ 
ΩΡΟΜΙΣΘΙΟΝ 


Α/Α ΕΙΔΙΚΟΤΗΣ 



Βασικός 

Με 25% 

Διπλή 


1/173 

Προσαυξ. 

Υπέρ. 

α. 0 Κυβερνών το πλοίο 

Πλοίαρχος ή Κυβερνήτης 

1.140 

1.425 

2.280 

β. Υποπλοίαρχος 

940 

1.175 

1.880 

γ. Ναύκληρος 

676 

845 

1.352 

δ. Ναύτης 

660 

825 

1.320 

ε. Ναυτόπαις 

593 

741 

1.186 

στ. Μηχανικός ΜΕΚ 

1.126 

1.407 

2.252 

ζ. Β' Μηχανικός ΜΕΚ 

940 

1.175 

1.880 

η. Α' Μηχανοδηγός 

898 

1.123 

1.796 

θ. Β' Μηχανοδηγός 
ι. Μαθητευόμενος μηχανήςή 

740 

925 

1.480 

δόκιμος μηχ/κός. 

593 

741 

1.186 

Ειδικότητες της παραγράφου 4 του άρθρου 1 


α. Ανθυποπλοίαρχος 

907 

1.134 

1.814 

β. Μηχανικός Γ' 

907 

1.134 

1.814 

γ. θαλαμηπόλος 

660 

825 

1.320 


Σημ. Χρόνος υπερωριακής αμοιβής πέραν της ημισείας 
ώρας λογίζεται ολόκληρη ώρα. 

Αρθρον 7 

Συμφωνείται ότι για την μεταφορά των μελισσιών κατα¬ 
βάλλεται στο πλήρωμα έξτρα αμοιβή που καθορίζεται με 
ιδιαίτερη συμφωνία. 

Αρθρον 8 
ΕΠΙΔΟΜΑ ΑΔΕΙΑΣ 

1. Χορηγείται επίδομα άδειας στους ναυτικούς που 
έχουν ένα χρόνο τουλάχιστον θαλάσσια υπηρεσία. 

2. Το επίδομα τούτο υπολογίζεται επι του βασικού μι¬ 
σθού ενεργείας και ισούται με τις αποδοχές ημίσεως μι¬ 
σθού επί τη συμπληρώσει θαλασσίας υπηρεσίας ενός 
έτους επί του αυτού πλοίου ή πλοίων του αυτού πλοιο¬ 
κτήτη. Επί υπηρεσίας μικροτέρας του έτους, καταβάλλε¬ 
ται ανάλογο ποσοστό επί του επιδόματος αυτού. 

Αρθρον 9 

ΕΞΟΦΛΗΣΗ ΑΠΟΔΟΧΩΝ 

Κατά την εξόφληση των αποδοχών ο πλοιοκτήτης υπο- 
χρεοϋται να χορηγεί στον ναυτικό εκκαθάριση του λογα¬ 
ριασμού του κατά μήνα. 

Αρθρον 10 

ΗΜΕΡΕΣ ΑΡΓΙΑΣ ΕΝ ΠΑΩ ΚΑΙ ΣΤΟ ΛΙΜΑΝΙ 

1. Οι παρακάτω κατονομαζόμενες δέκα έξι (16) θρη¬ 
σκευτικές εορτές θεωρούνται ως ημέρες αργίας. Ο ναυτι- 

κός που εργάζεται κατά τις ημέρες αργίας δικαιούται υπε- 
ρωριακής αμοιβής όπως αύτη ορίζεται στο εδαφ. Β' της 
παραγάφου 2 του άρθρου 6 της παρούσης και για όσες 
ώρες ασχολήθηκε ημερησίως, δηλαδή για τις πρώτες τέσ¬ 
σερις ώρες με προσαύξηση 25% και για τις επόμενες δι¬ 
πλές. 

2. Οι ημέρες αργίας είναι οι παρακάτω: 
α. Η 1η του Έτους, 
β. Η εορτή των θεοφανείων 
γ. Η Καθαρή Δευτέρα, 
δ. Η 25η Μαρτίου, 
ε. Η Μεγάλη Παρασκευή, 
στ. Η Δευτέρα του Πάσχα, 
ζ. Η ημέρα του Αγίου Γεωργίου, 
η. Η 1η Μαϊου. 
θ. Η ημέρα της Ανάληψης, 
ι. Η 15η Αυγούστου. 
ια. Η 14η Σεπτεμβρίου 
ιβ. Η 28η Οκτωβρίου 
ιγ. Η ημέρα του Αγίου Νικολάου 
ιδ. Η ημέρα των Χριστουγέννων, 
ιε. Η Δευτέρα ημέρα των Χριστουγέννων, 
ιστ. Οι αναγνωρισμένες σαν ημέρες αργίας τοπικές εορ¬ 
τές στους Ελληνικούς λιμένας εφόσον το πλοίον ναυλοχεί 
σε κάποιο λιμάνι. 

Άρθρον 11 

ΕΝΔΙΑΙΤΗΣΗ ΠΛΗΡΩΜΑΤΟΣ 

Ο Πλοιοκτήτης υποχρεούται να εφοδιάζει το πλοίο με 
κλινοσκεπάσματα ανάλογα με τον αριθμό του πληρώμα¬ 
τος για τις ανάγκες αυτού. 

Υποχρεούται επίσης να εξασφαλίζει για όλο το πλήρωμα 
κλίνες και τα απαραίτητα είδη κλινοστρωμής, θέρμανση 
κ.λπ. 

Άρθρον 12 
ΝΑΥΤΟΛΟΓΗΣΗ 

Τα πληρώματα των πλοίων, για τα οποία προβλέπει η 
παρούσα Σύμβαση, καταρτίζονται από τα τακτικά μέλη 
των συμβαλλομένων Επαγγελματικών Οργανώσεων της 
δυνάμεως Π.Ν.Ο., κατ’ απόλυτον επιλογήν του πλοιο¬ 
κτήτη. 

Άρθρον 13 

ΑΣΦΑΛΙΣΗ ΚΑΤΑ ΤΟΥ ΑΤΥΧΗΜΑΤΟΣ 

1. Τα πληρώματα των πλοίων για τα οποία προβλέπει η 
παρούσα Σύμβαση ασφαλίζονται υποχρεωτικά με μέριμνα 
και δαπάνες του πλοιοκτήτη, κατά παντός ατυχήματος 
που ήθελε λάβει χώραν κατά την διάρκειά της επί του 
πλοίου υπηρεσίας των συνεπεία ταύτης. 

2. Οι νόμιμες εισφορές και κρατήσεις υπέρ των Ταμείων 
Ασφάλισης και Πρόνοιας κ.λπ. που αναλογούν στους ναυ¬ 
τικούς βαρύνουν αυτούς και παρακρατούνται από το μισθό 
τους. 

Άρθρον 14 

ΕΠΙΚΟΥΡΙΚΗ ΑΣΦΑΛΙΣΗ 

Οι πλοιοκτήτες περί ων η παρούσα Σύμβαση καταβά¬ 
λουν ποσοστό (2%) δύο επί τοις εκατόν σύμφωνα με το 
άρθρον 28 του Νόμου 1220/81, εισπραττόμενον από το 
Ν.Α.Τ. με σκοπό με την παροχή στους Έλληνες ναυτικούς 


επικουρικής ασφάλισης. Το ποσοστό αυτό μαζί με το εκ 
(2%) δύο τοις εκατόν ποσοστό συμμετοχής του ναυτικού, 
υπολογίζεται επί των αποδοχών των ναυτικών που υπόκει- 
νται σε εισφορά υπέρ του Ν.Α.Τ. 

Άρθρον 15 
ΕΠΙΛΥΣΗ ΔΙΑΦΟΡΩΝ 

Κάθε αμφισβήτηση ή διαφορά που προκύπτει από την 
ερμηνεία ή εφαρμογή των όρων της παρούσης Συλλογικής 
Σύμβασης θα επιλύεται με διαιτησία από Διαιτητική Επι¬ 
τροπή που θ' αποτελείται: 

α. Από τον Διευθυντή της Διεύθυνσης Ναυτικής Εργα¬ 
σίας του Υ.Ε.Ν. ως Πρόεδρο. 

β. Από δύο πλοιοκτήτες που ορίζονται από την Ένωση 
Πορθμείων Εσωτερικού και 

γ. Από δύο ναυτικούς που ορίζονται από τον Γ ενικό 
Γραμματέα της Π.Ν.Ο. 

Άρθρον 16 

ΣΥΓΚΡΟΤΗΣΗ ΕΠΙΤΡΟΠΗΣ 

Συμφωνείται η συγκρότηση Επιτροπής από τα δύο 
μέρη, η οποία θέλει προβεί μέσα στο συντομώτερο χρόνο 
και πάντως εντός του 1993 στην εξέταση θεμάτων που 
έχουν ανακύψει σχετικά με την εφαρμογή των τακτικών 
και εκτάκτων δρομολογίων των πλοίων. 

Άρθρον 17 

ΣΧΟΛΗ ΚΑΤΩΤΕΡΩΝ ΠΛΗΡΩΜΑΤΩΝ 

Μέσα στα γενικώτερα πλαίσια αναμόρφωσης του θε¬ 
σμού της ναυτικής εκπαίδευσης συμφωνείται η δημιουρ¬ 
γία Σχολής Κατωτέρων Πληρωμάτων Ε.Ν. 

Άρθρον 18 

ΜΕΤΑΦΟΡΑ ΠΛΗΡΩΜΑΤΩΝ 

Συμφωνείται ότι οι εργαζόμενοι στα Πορθμεία δικαιού¬ 
νται δωρεάν μεταφοράς με τα πλοία της γραμμής στην 
οποία εργάζονται (οι ίδιοι με τα δίκυκλά τους) όταν ταξι¬ 
δεύουν για ιδιωτικούς λόγους. 

Άρθρον 19 

ΚΑΝΟΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 

Συμφωνείται η σύσταση τριμελούς Επιτροπής από εκ¬ 
προσώπους του Υ.Ε.Ν. της Ένωσης Πορθμείων και της 
Π.Ν.Ο. για την σύνταξη Κανονισμού Εσωτερικής Υπηρε¬ 
σίας στα Πορθμεία. Η σχετική διαδικασία για την σύνταξη 
και έγκριση του Κανονισμού αυτού θα ολοκληρωθεί μέσα 
στο 1993 με βάση το σχέδιο που καταρτίστηκε από την 
Διεύθυνση Ναυτικής Εργασίας του Υ.Ε.Ν. 

Άρθρον 20 

ΧΑΡΑΚΤΗΡΙΣΜΟΣ ΤΟΥ ΝΑΥΤΙΚΟΥ ΕΠΑΓΓΕΛΜΑΤΟΣ 

1. Συμφωνείται ο χαρακτηρισμός του ναυτικού επαγ¬ 
γέλματος ως βαρέως και ανθυγιεινού υπό την προϋπό¬ 
θεση ότι ο χαρακτηρισμός αυτός δεν θα έχει ουδεμία οικο¬ 
νομική επιβάρυνση για την εργοδοσία. 

2. Συμφωνείται ο άμεσος νομοθετικός χαρακτηρισμός 
του ναυτικού επαγγέλματος ως βαρέως και ανθυγιεινού 

όπως αναφέρεται στην προηγούμενη παράγραφο 1 του 
παρόντος άρθρου. 

Άρθρον 21 

Συμφωνείται η σύσταση Ιδρύματος Προβληματικών παι¬ 
διών των ναυτικών ως τούτο περιλαμβάνεται στο άρθρον 
22 της Σ.Σ.Ε. των Ε/Γ - Α/Κ πλοίων (Φ.Ε.Κ. 366/1990 
τεύχος Β'). 

Αρθρον 22 

ΦΟΡΤΟΕΚΦΟΡΤΩΣΗ ΟΧΗΜΑΤΩΝ 

Συμφωνείται η καταβολή πρόσθετης αμοιβής δραχμών 
(5.000) πέντε χιλιάδων μηνιαίως στο προσωπικό κατα¬ 
στρώματος (Πλοίαρχο, υποπλοίαρχο, ανθυποπλοίαρχο, 
ναύκληρο, ναύτες και ναυτόπαιδες) για τη φορτοεκφόρ¬ 
τωση και έχμαση των οχημάτων, της εν λόγω αμοιβής ανα- 
προσαρμοζομένης κατά το ποσοστόν αύξησης του βασι¬ 
κού μισθού τους, σύμφωνα με την εκάστοτε Σ.Σ.Ε. Η ως 
άνω πρόσθετη αμοιβή θα καταβληθεί από 1.1.1994. 

Άρθρον 23 

ΕΞΤΡΑ ΕΡΓΑΣΙΕΣ ΜΗΧΑΝΟΣΤΑΣΙΟΥ 

Συμφωνείται η συγκρότηση Επιτροπής από εκπροσώ¬ 
πους των δύο μερών η οποία θέλει προβεί στην κατα¬ 
γραφή των έξτρα εργασιών μηχανοστασίου βάσει των 
οποίων στην επομένη Συλλογική Σύμβαση θέλουν καθορι- 
σθεί αναλογικά οι αντίστοιχες αμοιβές. 

Άρθρον 24 ' 

Συμφωνείται ότι οι διατάξεις των άρθρων 16 και 19 της 
προηγουμένης ΣΣΕ εξακολουθούν να ισχύουν και για την 
περίοδο της παρούσης Συμβάσεως. 

Άρθρον 25 

ΣΥΝΔΙΚΑΛΙΣΤΙΚΕΣ ΣΥΝΔΡΟΜΕΣ ΝΑΥΤΙΚΩΝ 

Σχετικά με τον τρόπο και τη διαδικασία είσπραξης των 
συνδικαλιστικών συνδρομών των ναυτικών προς την 
Π.Ν.Ο. κατά τις διατάξεις της παραγράφου 2 του άρθρου 
22 του Συντάγματος και του άρθρου 19 του Καταστατικού 
της Π.Ν.Ο., κατά το χρόνο εργασίας τους σε πλοία που 
αφορά η παρούσα Συλλογική Σύμβαση Εργασίας, τα συμ¬ 
βαλλόμενα μέρη συμφωνούν τα εξής: 

Ιο) Οι πλοίαρχοι των πλοίων που αφορά η παρούσα 
Σ.Σ.Ε. κατά την εξόφληση των αποδοχών των ναυτικών, 
παρακρατούν από τα μέλη του πληρώματός τους, που 
συμφωνούν να καταβάλουν στην Π.Ν.Ο, τη μηνιαία συν¬ 
δρομή τους, όπως αυτή καθορίζεται εκάστοτε με από¬ 


φαση της Διοίκησης της Ομοσπονδίας και συντάσσουν 
κατάσταση των άνω ναυτικών σε δύο αντίγραφα το ένα 
των οποίων αποστέλλουν στους πλοιοκτήτες και το άλλο 
στην Π.Ν.Ο. 

2ο) Εντεταλμένος υπάλληλος της Π.Ν.Ο., κάθε εξά¬ 
μηνο το αργότερον παραλαμβάνει από τον πλοίαρχο ή τον 
πλοιοκτήτη το ποσό της συνδρομής των ναυτικών χορηγώ¬ 
ντας σχετική απόδειξη της Ομοσπονδίας. 

Σε περίπτωση αδυναμίας του υπαλλήλου της Π.Ν.Ο. να 
προβεί στην απ’ ευθείας είσπραξη, οι πλοίαρχοι ή οι 
πλοιοκτήτες μπορούν να καταθέτουν στην Εθνική ή Εμπο¬ 
ρική Τράπεζα της Ελλάδος, κάθε 6μηνο το ποσό των μη¬ 
νιαίων συνδρομών των ναυτικών που παρακρατήθηκαν, 
παίρνοντας απόδειξη από την Τράπεζα, που επέχει θέση 
απόδειξης καταβολής του ποσού στην Π.Ν.Ο. 

εο) Η απόφαση της ΠΝΟ «περί καθορισθμού των μη¬ 
νιαίων συνδρομών των ναυτικών» κοινοποιείται εγγράφως 
στους πλοιάρχους και τους πλοιοκτήτες, κάθε φορά που 
μ’ αυτήν αναπροσαρμόζεται η συνδρομή των ναυτικών, 
δύο μήνες πριν την εφαρμογής της. 


Άρθρον 26 
ΧΡΟΝΟΣ ΙΣΧΥΟΣ 

Η παρούσα Συλλογή Σύμβαση ισχύει αναδρομικά από 
1ης Φεβρουάριου 1993 και λήγει την 31η Ιανουάριου 
1994, εάν δεν καταγγελθεί αύτη, παρ’ ενός των συμβαλ- 
λομένων. 

Δια την Έν. Πορθ. Εσωτ. Δια την Πανελ. Ναυτ. Ομοσ. 
Ο ΠΡΟΕΔΡΟΣ Ο ΓΕΝΙΚΟΣ ΓΡΑΜΜΑΤΕΑΣ 

ΠΑΡ. ΤΣΑΓΚΑΡΗΣ ΓΙΑΝΝΗΣ ΧΑΛΑΣ 

Δια την Π.Ε. Πλοιάρχων Ε.Ν. Δια την Π.Ε. Μηχανικών Ε.Ν. 
Ο Πρόεδρος Ο Πρόεδρος 

(υπογραφή) (υπογραφή) 

ΓΙΑΝΝΗΣ ΤΣΟΥΡΑΣ ΘΑΝΑΣΗΣ ΣΤΑΜΑΤΟΠΟΥΛΟΣ 

Δια την Π.Ε. Μηχανικών ΜΕΚ ΕΝ. Δια την Π.Ε. 

θαλαμηπόλων Ε.Ν. 
Ο Πρόεδρος Ο Πρόεδρος 

(υπογραφή) (υπογραφή) 

ΚΥΡΙΑΚΟΣ ΜΠΙΛΙΑΣ ΓΕΡΑΣΙΜΟΣ ΜΕΛΕΤΗΣ 


Δια την Π.Ε. Πρακτ. Πλοιάρχων Δια την Π.Ε. Ναυτών 


Κυβερνητών Ε.Ν. 

Ο Πρόεδρος 
(υπογραφή) 

ΣΤΑΘΗΣ ΛΟΥΜΠΑΣ 


Μ/Σ - Φ/Β Ε.Ν. 
Ο Πρόεδρος 
(υπογραφή) 
ΧΡΗΣΤΟΣ ΤΟΜΠΡΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



